Irma Suryani Chaniago

Irma Suryani Chaniago (lahèr 6 November 1965) èngghi panèka politikus Partai NasDem sè ajabat minangka angghuta DPR-RI molaè 7 Desember 2021 aghântèè Percha Leanpuri sè ampon sèdhâ è tangghâl 19 Agustus 2021. Salèrana awakilè daèrah pamèlèyan Sumatera Selatan II, sè alèpotè Kabupatèn Ogan Komering Ulu, Kabupatèn Ogan Komering Ilir, Kabupatèn Muara Enim, Kabupatèn Lahat, Kabupatèn Ogan Komering Ulu Timur, Kabupatèn Ogan Komering Ulu Selatan, Kabupatèn Ogan Ilir, Kabupatèn Empat Lawang, Kottha Pagar Alam, Kottha Prabumulih, bân Kabupatèn Penukal Abab Lematang Ilir. Samangkèn, salèrana atogas è Komisi IX. Sabellunna è Partai NasDem, salèrana onèng aktif è Partai Nasional Banteng Kemerdekaan (PNBK).

Dhalem jajâk karièrra, salèrana kapèlè adhâddhi angghuta DPR-RI kaghâbây pèriode 2014 - 2019 dhalem Pileg 2014 lèbat Daèrah Pamèlèyan (Dapil) Sumatera Selatan II sè nyakup pan-bârâmpan kabupatèn bân kottha è wilayah kasebbhut. Sarèng fraksina, Irma ètemmpataghi è Komisi IX sè ngurosè bidhâng Tanaga lakon & Transmigrasi, Kapandhuḍughân, bân Kasèhadhân. Dhalem Partai NasDem, Irma èkaparcajâ megghâ' pan-bârâmpan jabatan. Salaèn ajabat Katowa Bidhâng Kasèhadhân, Babine' & Ana' DPP Partai NasDem, salèrana jhughân amimpin duwâ' organisasi sayap partay, kalabân jabatan minangka Katowa Umum DPP Garda Wanita Malahayati otabâ Garnita Malahayati sè èrèsmiaghi è tangghâl 19 Juli 2011 sarta Katowa Umum DPP Gerakan Massa Buruh (Gemuruh) NasDem sè èdèklarasiyaghi è tangghâl 2 September 2012.

Sabellunna aktif apolitik è Partai NasDem, Irma sè mamarè pandidighân tèngghina è Sekolah Tinggi Ilmu Ekonomi Indonesia, Jakarta panèka èkennal minangka tokoh aktivis parjuwangngan kaum buruh. Salèrana onèng èkaparcajâ minangka Sekretaris Jenderal (Sekjen) Serikat Buruh Maritim & Nelayan Indonesia (SBMNI) bân Katowa MPO Serikat Buruh Perkebunan Indonesia (SBPI).

 Sombher